Na osnovu člana 45 Zakona o lokalnoj samoupravi (“Sl.list RCG”, br. 42/03, 28/04, 75/05, 13/06, “Sl.list CG”, br. 88/09, 03/10, 73/10, 38/12, 10/14, 57/14 i 3/16) člana 17 stav 2 i člana 23 stav 1 Zakona o zaradama zaposlenih u javnom sektoru (“Sl.list CG”, br. 16/16 i 83/16), člana 31 Statuta opštine Tivat (“Sl.list RCG-opštinski propisi”, br. 40/04, 26/06 i “Sl.list CG-opštinski propisi”, br. 12/11, 21/11 i 03/13), uz prethodnu saglasnost Ministarstva finansija Crne Gore br. 03-5907/1 od 11.04.2017. godine, Skupština opštine Tivat na sjednici održanoj dana \_\_\_\_\_\_\_\_\_\_\_ 2017. godine, donijela je

 **O D L U K U**

 **O**

 **zaradama lokalnih službenika i namještenika**

Član 1

 Ovom odlukom utvrđuju se koeficijenti za zarade lokalnih službenika i namještenika u Opštini Tivat, dodatak za obavljanje poslova i druga pitanja od značaja za ostvarivanje ovih prava u skladu sa zakonom kojim se uređuju zarade zaposlenih u javnom sektoru.

Član 2

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

Član 3

 Zavisno od nivoa kvalifikacija obrazovanja , složenosti poslova, odgovornosti i drugih elemenata bitnih za vrednovanje određenog posla pojedina zvanja u lokalnoj upravi i Službi Skupštine raspoređuju se u slijedeće grupe poslova i izražavaju u koeficijentima i to :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kategorizacija Grupa poslova C Koeficijent

Radnih mjesta Zvanja Podgrupa

Visoki rukovodni kadar

Sekretari sekretarijata 715.64

Sekretar Skupštine Opštine7 15.64

Direktori direkcija 715.64

Starješina posebne službe 10 13.80

Rukovodilac stručne službe 12 12.42

Pomoćnik starješine organa 12 12.42

Savjetnik predsjednika opštine 13 11.50

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ekspertsko rukovodni kadar Grupa poslova D Koeficijent

 Podgrupa

Nivo 1 načelnik ili rukovodilac sektora 1 9.4

 ili drugo odgovarajuće zvanje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nivo 2 šef ili kordinator službe,odjeljenja

 ili drugo odgovarajuće zvanje 48.5

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ekspertski kadar

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nivo 1 samostalni savjetnik I,inspektor I 7-9 7.4

 ovlašćeno službeno lice I,

 viši unutrašnji revizor

 samostalni savjetnik II,inspektor II 10-12 7.2

 ovlašćeno službeno lice II,

 stariji unutrašnji revizor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 samostalni savjetnik III,inspektor III 13-15 7.0

 ovlašćeno službeno lice III,

 mlađi unutrašnji revizor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Nivo 2 viši savjetnik I 166.5

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 viši savjetnik II 176.1

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 viši savjetnik III 18 5.9

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nivo 3

 savjetnik I 19 5.5 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 savjetnik II 20 5.1 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 savjetnik III 21 4.8 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvršni kadar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nivo 1 samostalni referent 22 4.1 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nivo 2 viši referent 23 3.8 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nivo 3 referent 24 3.5 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Namještenici

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Nivo 1 viši namještenik 25 3.1 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Nivo 2 namještenik I 26 2.6

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Član 4

Određenim lokalnim službenicima i namještenicima iz člana 3 utvrđuje se dodatak na osnovnu zaradu za obavljanje poslova na određenim radnim mjestima i to:

* ekspertsko rukovodni kadar: načelnik ili rukovodilac sektora ili drugo odgovarajuće zvanje, u visini do 25% osnovne zarade, šef ili koordinator službe,odjeljenja ili drugo odgovarajuće zvanje, u visini do 20 % osnovne zarade;
* ekspertski kadar: samostalni savjetnik I, inspektor I, ovlašćeno službeno lice I, viši unutrašnji revizor, samostalni savjetnik II, inspektor II, ovlašćeno službeno lice II, stariji unutrašnji revizor, samostalni savjetnik III, inspektor III, ovlašćeno službeno lice III, mlađi unutrašnji revizor, viši savjetnik I, viši savjetnik II, viši savjetnik III, savjetnik I, savjetnik II, savjetnik III u visini do 30% osnovne zarade;
* izvršni kadar: samostalni referent, viši referent, referent, u visini do 30 % osnovne zarade;
* namještenici: viši namještenik, namještenik, u visini do 30% osnovne zarade.

 Dodatak na zaradu iz stava 1 ovog člana utvrđuje se rješenjem o zaradi.

Član 5

Organ lokalne uprave nadležan za poslove Budžeta vodi centralnu evidenciju o zaradama lokalnih službenika i namještenika u skladu sa zakonom kojim se uređuju zarade zaposlenih u javnom sektoru.

Član 6

 Stupanjem na snagu ove odluke prestaje da važi Odluka o zaradama lokalnih službenika i namještenika u opštini Tivat (“Sl. list CG-opštinski propisi”, br. 03/07 i 26/08)

Član 7

Ova Odluka stupa na snagu danom objavljivanja u “Službenom listu Crne Gore-opštinski propisi”.

Broj \_\_\_\_\_\_\_\_\_\_\_\_

Tivat, \_\_\_\_\_\_\_\_\_\_\_\_\_\_\_\_\_

 SKUPŠTINA OPŠTINE TIVAT

 Predsjednik

 Ivan Novosel

**PRAVNI OSNOV** za donošenje Odluke o zaradama lokalnih službenika i namještenika u Opštini Tivat sadržan je u članu 45 stav 1 tačka 2 Zakona o lokalnoj samoupravi, članu 17 stav 2 i članu 23 stav 1 Zakona o zaradama zaposlenih u javnom sektoru kojima je propisano da se radna mjesta, način ostvarivanja prava i iznos dodatka iz stava 1 člana 17 za lokalne službenike i zaposlene u ustanovi čiji je osnivač lokalna samouprava utvrđuju propisom nadležnog organa lokalne samouprave uz saglasnost Ministarstva, a da se koeficijenti za zarade zaposlenih u lokalnom sektoru utvrđuju u okviru Grupe poslova C i D iz člana 22 stav 1 Zakona o zaradama zaposlenih u javnom sektoru, aktom nadležnog organa lokalne samouprave uz prethodno pribavljenu saglasnost Ministarstva, te članu 31 stav 1 alineja 2 Statuta Opštine Tivat kojima je propisano da skupština donosi propise i druge opšte akte.

**RAZLOZI ZA DONOŠENJE** ove odluke sadržani su u potrebi njenog usklađivanja sa Zakonom o zaradama zaposlenih u javnom sektoru (“Sl.list Crne Gore”, br. 16/16, 83/16) kojim je propisano da će se odredbe posebnih zakona, drugih propisa, kolektivnih ugovora i drugih akata kojima se uređuju zarade, naknade zarade i druga primanja zaposlenih iz člana 2 ovog zakona, uskladiti sa ovim zakonom u roku od 60 dana od dana stupanja na snagu ovog zakona (član 45 stav 1).

SADRŽINA ODLUKE:

 U članu 1 regulisan je predmet uređivanja odluke u skladu sa Pravno-tehničkim pravilima za

izradu propisa koji se odnosi na utvrđivanje koeficijenata za zarade lokalnih službenika i namještenika zaposlenim u organima lokalne uprave Opštine Tivat i dodatka za obavljanje poslova na određenim mjestima, te druga pitanja od značaja za ostvarivanje ovih prava u skladu sa zakonom kojim se uređuju zarade zaposlenih u javnom sektoru. Zakonom o zarada zaposlenih u javnom sektoru u potpunosti je uređen način utvrđivanja i ostvarivanja prava na zaradu, naknadu zarade i druga primanja zaposlenih u javnom sektoru, način obezbjeđivanja sredstava i druga pitanja od značaja za ostvarivanje ovih prava, te se lokalnom odlukom mogu uređivati samo ona pitanja za čije je regulisanje zakon dao izričit pravni osnov i definisao opseg te regulative.

U **članu 2** utvrđen je princip rodne ravnopravnosti po pitanju izraza koji su u ovoj odluci upotrebljeni za fizička lica u muškom rodu, u skladu sa članom 11 Zakona o rodnoj ravnopravnosti kojim je propisano da opština, Glavni grad i Prijestonica, u okviru svojih nadležnosti, podstiču i ostvaruju rodnu ravnopravnost, odnosno preduzimaju mjere i aktivnosti od značaja za ostvarivanje rodne ravnopravnosti.

U **članu 3** pojedina zvanja u lokalnoj upravi i Službi Skupštine raspoređena su u određene grupe i podgrupe poslova i izražavaju u koeficijentima zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla.

Polaznu osnovu za raspoređivanje službenih zvanja u grupe poslova, odnosno utvrđivanje koeficijenata predstavlja princip ujednačenosti zarada u javnom sektoru za rad na istim ili sličnim poslovima i radnim mjestima koji zahtijevaju isti nivo, odnosno podnivo kvalifikacija, koji je propisan članom 5 stav 1 tačka 1 Zakona o zaradama zaposlenih u javnom sektoru.

Pored toga, polaznu osnovu predstavlja i odredba člana 90 Zakona o lokalnoj samoupravi kojom je propisano da se u pogledu pravnog statusa lokalnih funkcionera, lokalnih službenika i namještenika shodno primjenjuju propisi kojima se uređuje status državnih funkcionera, državnih službenika i namještenika, ukoliko ovim zakonom nije drukčije određeno.

Takođe, članom 23 stav 1 Zakona o zaradama zaposlenih u javnom sektoru propisano je između ostalog da se koeficijenti za zarade zaposlenih u lokalnom sektoru utvrđuju u okviru Grupe poslova C i D iz člana 22 stav 1 ovog zakona.

Odredbom člana 19 stav 1 tačka 6 Zakona o lokalnoj samoupravi definisani su organi lokalne uprave kao lokalni organi koji obavljaju prvenstveno upravne poslove (sekretarijati, direkcije, uprave).

Poslovi visokog rukovodnog kadra su precizirani članom 20 Zakona o državnim službenicima i namještenicima i to: koordiniranje rada, rukovođenje i organizovanje rada u jednoj ili više organizacionih jedinica, odnosno oblasti rada, obezbjeđivanje ostvarivanja odnosa i saradnje sa drugim državnim organima, organima lokalne samouprave, privrede, nevladinim organizacijama i građanima i odlučivanje o najsloženijim stručnim pitanjima.

**Starješina organa** spada u visoki rukovodni kadar u smislu člana 6 Uredbe o službenim zvanjima lokalnih službenika i namještenika i uslovima za njihovo vršenje u organima lokalne uprave (“Sl.list Crne Gore“, br. 15/13).

Starješina organa lokalne uprave rukovodi radom organa lokalne uprave, donosi akt o unutrašnjoj organizaciji i sistematizaciji poslova, uz saglasnost predsjednika opštine, odlučuje o izboru i raspoređivanju službenika i namještenika i vrši druge poslove u skladu sa zakonom, statutom i drugim aktima (član 77 stav 1 i 4 istog zakona). Posebni uslovi za imenovanje starješine propisani su pomenutim članom 6 Uredbe o službenim zvanjima lokalnih službenika i namještenika u i uslovima za njihovo vršenje u organima lokalne uprave (“Sl.list Crne Gore“, br. 15/13) i to: VII1 nivo kvalifikacije obrazovanja i najmanje tri godine radnog iskustava na poslovima rukovođenja, odnosno na drugim odgovarajućim poslovima koji zahtijevaju samostalnost u radu.

**Sekretar skupštine** se u skladu sa članom 55 Zakona o lokalnoj samoupravi imenuje od strane skupštine na predlog predsjednika skupštine i mandat mu traje koliko i mandat skupštine.Sekretar skupštine organizuje i stara se o obavljanju stručnih, administrativnih i drugih poslova za skupštinu i njena radna tjela i vrši druge poslove utvrđene statutom i drugim aktima skupštine. Uslovi za imenovanje sekretara skupštine su pravni fakultet, položen stručni ispit za rad u državnim organima i najmanje pet godina radnog iskustva.

U skladu sa članom 7 Odluke o organizaciji i načinu rada lokalne uprave Opštine Tivat (“Sl.list Crne Gore-opštinski propisi br. 36/16, 38/16, 06/17), za obavljanje poslova lokalne uprave utvrđenih zakonom, Statutom opštine i drugim propisima obrazuju se organi lokalne uprave i to: sekretarijati, direkcije, posebne i stručne službe.

**Sekretarijati su**: Sekretarijat za lokalnu samoupravu, Sekretarijat za finansije i lokalne javne prihode, Sekretarijat za ekonomski razvoj i preduzetništvo, Sekretarijat za uređenje prostora i izgradnju objekata, Sekretarijat za zaštitu životne sredine i energetsku efikasnost, Sekretarijat za komunalne poslove i saobraćaj, Sekretarijat za kulturu i društvene djelatnosti, Sekretarijat za mlade,sport i socijalna pitanja.

**Direkcije su**: Direkcija za imovinu i zastupanje, Direkcija za investicije.

U skladu sa navedenom Odlukom takođe su formirane i posebne službe i stručne službe.

**Posebne službe** **su**: Komunalna policija, Služba zaštite, Služba za unutrašnju reviziju, Služba za inspekcijske poslove, Služba za javne nabavke, Služba za informacione sisteme i zajedničke poslove.

**Stručne službe su**: Služba Glavnog administratora, Služba Predsjednika opštine.

Poslovi **pomoćnika starješine** samostalnog organa uprave propisani su članom 45 stav 2 Zakona o državnoj upravi na način da rukovodi i organizuje rad u jednoj ili više organizacionih jedinica, odnosno oblasti rada. U skladu sa članom 6 Uredbe o službenim zvanjima lokalnih službenika i namještenika u i uslovima za njihovo vršenje u organima lokalne uprave (“Sl.list Crne Gore“, br. 15/13) spada u visoko rukovodni kadar posebni uslovi koji su predviđeni za to zvanje su: VII1 nivo kvalifikacije obrazovanja i najmanje tri godine radnog iskustava na poslovima rukovođenja, odnosno na drugim odgovarajućim poslovima koji zahtijevaju samostalnost u radu.

U druga zvanja za naše lokalne prilike spada i **Savjetnik Predsjednika opštine** ( zadužen za određene oblasti rada ).

Poslovi **načelnika ili rukovodioca sektora** su najsloženiji poslovi organa uprave koji su šire elaborirani u obrazloženju za raspoređivanje zvanja starješine organa uprave. Oni dodatno uključuju rukovođenje nižim organizacionim jedinicama. Ti poslovi i uslovi za njihovo obavljanje na državnom nivou propisani su članom 22 i članu 23 stav 1 tačka 1 Zakona o državnim službenicima i namještenicima na istovjetan način kao što je na lokalnom nivou to uređeno članom 7 stav 1 tačka 1 Uredbe o službenima zvanjima lokalnih službenika i namještenika i uslovima za njihov vršenje u organima lokalne uprave ( rukovođenje i koordinacija rada užih organizacionih jedinica, kontrola rada organizacionih cjelina unutar tih organizacionih jedinica, komunikcija sa drugim organizacionim jedinicama, organima i građanima, samostalan rad i odlučivanje o najsloženijim stručnim pitanjima uže organizacione jedinice. Uslovi predviđeni za to zvanje su: VII1 nivo kvalifikacije obrazovanja i najmanje tri godine radnog iskustva na poslovima rukovođenja, odnosno na drugim odgovarajućim poslovima koji zahtijevaju samostalnost u radu.

Zvanje **inspektora i ovlašćenog službenog lica** **1** raspoređeno je u podgrupu 1 i izraženo koeficijentom 9.4 jer je riječ o poslovima koji se izjednačavaju sa poslovima načelnika ili rukovodioca sektora i spadaju u druga odgovarajuća zvanja.

Zvanje **šefa ili koordinatora službe, odjeljenja** ili drugo odgovarajuće zvanje raspoređeno je u podgrupu 4 i izraženo koeficijentom 8.5, što odgovara podgrupi i koeficijentu šefa ili drugog odgovarajućeg zvanja u Vladi i ministarstvu. Razlozi su istovjetni kao i u predhodnom slučaju (član 22 i 23 stav 1 tačka 2 Zakona o državnim službenicima i namještenicima i član 7 stav 1 tačka 2 Uredbe o službenima zvanjima lokalnih službenika i namještenika i uslovima za njihov vršenje u organima lokalne uprav (VII1 nivo kvalifikacije obrazovanja i najmanje dvije godine radnog iskustva na poslovima prvog nivoa ekspertskog kadra).

Preostala zvanja u kategoriji ekspertskog i izvršnog kadra raspoređena su u podgrupe i izražena koeficijentima na identičan način kao što je to uređeno na državnom nivou jer je riječ o istim poslovima i istim uslovima zasnivanja radnog odnosa u skladu sa principom ujednačenosti zarada.

U **članu 4** utvrđen je dodatak za obavljanje poslova na određenim radnim mjestima u skladu sa članom 17 stav 1 i 2 Zakona o zaradama u javnom sektoru kojim je propisano da dodatak na osnovnu zaradu zaposlenom za obavljanje poslova na određenim radnim mjestima može biti određen do 30% osnovne zarade i da se radna mjesta, način ostvarivanja prava i iznos dodatka iz stava 1 ovog člana za lokalne službenike i zaposlene u ustanovama čiji je osnivač lokalna samouprava propisom nadležnog organa lokalne samouprave, uz saglasnost Ministarstva. Ovdje spadaju poslovi koji se obavljaju u zvanjima u okviru kategorije ekspertsko rukovodni, ekspertski, izvršni kadar i namještenici.

U dijelu načina ostvarivanja ovog prava, propisano je da se dodatak na zaradu utvrđuje rješenjem o zaradi.

U **članu 5** utvrđena je obaveza organa lokalne uprave nadležnog za poslove Budžeta da vodi centralnu evidenciju zarada na način i sa sadržinom uređenom članom 37 Zakona o zaradama zaposlenih u javnom sektoru.

U **članu 6 i 7** utvrđen je datum prestanka važenja ranije odluke i rok stupanja na snagu ove odluke, koji je utvrđen na način da ova odluka stupa na snagu danom objavljivanja zbog potrebe poštovanja rokova za usklađivanje sa Zakonom.

Na osnovu izloženog, predlaže se Skupštini Opštine Tivat da donese Odluku o zaradama lokalnih službenika i namještenika kao u predlogu.

 Predlagač

 Predsjednica Opštine